2007R0088 — FI — 27.04.2010 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION ASETUS (EY) N:o 88/2007, annettu 12 päivänä joulukuuta 2006, CN-koodeihin 1902 11 00 ja 1902 19 kuuluvina makaronivalmisteina vietyjen viljojen vientitukien järjestelmän soveltamista koskevista erityisistä yksityiskohtaisista säännöistä (Kodifioitu toisinto) (EYV L 021, 30.1.2007, p.16)

Muutettu:









▼B

KOMISSION ASETUS (EY) N:o 88/2007,

annettu 12 päivänä joulukuuta 2006,

CN-koodeihin 1902 11 00 ja 1902 19 kuuluvina makaronivalmisteina vietyjen viljojen vientitukien järjestelmän soveltamista koskevista erityisistä yksityiskohtaisista säännöistä

(Kodifioitu toisinto)







EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 ( 1 ) ja erityisesti sen 8 artiklan 3 kohdan ja sen 20 artiklan, sekä katsoo seuraavaa: (1) Yhdistetyn nimikkeistön alanimikkeisiin 1902 11 00 ja 1902 19 kuuluvina makaronivalmisteina vietyjen viljojen vientitukien järjestelmän soveltamista koskevista erityisistä yksityiskohtaisista säännöistä 10 päivänä syyskuuta 1987 annettua komission asetusta (ETY) N:o 2723/87 ( 2 ) on muutettu useita kertoja ja huomattavilta osilta ( 3 ). Sen vuoksi olisi selkeyden ja järkeistämisen takia kodifioitava mainittu asetus. (2) Neuvoston asetuksen (EY) N:o 3448/93 täytäntöönpanosta tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän ja tuen määrän vahvistamisperusteiden osalta 30 päivänä kesäkuuta 2005 annetun komission asetuksen (EY) N:o 1043/2005 ( 4 ) 19 artiklan 2 kohdassa säädetään mahdollisuudesta eriyttää CN-koodeihin 1902 11 00 ja 1902 19 kuuluvien tavaroiden vientituki niiden määräpaikan mukaan. (3) Neuvoston päätöksellä 87/482/ETY ( 5 ) hyväksytyn Euroopan talousyhteisön ja Amerikan yhdysvaltojen välisen pastavalmisteiden vientiä yhteisöstä Amerikan yhdysvaltoihin koskevan kirjeenvaihtona tehdyn sopimuksen mukaan eriyttäminen on mahdollista 1 päivästä lokakuuta 1987 kyseisten tavaroiden viennissä Amerikan yhdysvaltoihin. (4) Maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä 15 päivänä huhtikuuta 1999 annetun komission asetuksen (EY) N:o 800/1999 ( 6 ) 18 artiklassa säädetään, että se osa tuesta, joka maksetaan heti, kun tuote on poistunut yhteisön tullialueelta, lasketaan alhaisimman tuen määrän perusteella. Tämä säännös voi haitata CN-koodeihin 1902 11 00 ja 1902 19 kuuluvien makaronivalmisteiden vientiä muihin määräpaikkoihin kuin Amerikan yhdysvaltoihin. Sen vuoksi on tärkeää poiketa tästä säännöstä. (5) Tämän vuoksi on tärkeää vahvistaa tukijärjestelmän soveltamista koskevia yksityiskohtaisia sääntöjä, joilla voidaan välttää hallinnollisten tarkastusmuodollisuuksien tarpeeton hankaluus; tämän vuoksi olisi poikettava tietyistä asetuksella (EY) N:o 800/1999 vahvistetuista yksityiskohtaisista säännöistä. (6) Yhteisen kauppapolitiikan mukaisten päätösten vuoksi on suotavaa säätää, että CN-koodeihin 1902 11 00 ja 1902 19 kuuluviin Amerikan yhdysvaltoihin vietäviin makaronivalmisteisiin on liitettävä joko todistus, johon on merkitty, että ne viedään sisäisen jalostusjärjestelmän toimenpiteen seurauksena, tai todistus, johon on merkitty, että ne saavat tuen määrän, jota sovelletaan niiden valmistuksessa käytettyihin vilja-alan perustuotteisiin viennissä Amerikan yhdysvaltoihin. Kyseiset makaronituotteet voidaan valmistaa vilja-alan perustuotteista, joista osa kuuluu sisäiseen jalostusjärjestelmään ja joista osa on ollut jossakin perustamissopimuksen 23 artiklan 2 kohdassa tarkoitetuista tilanteista. Tämän vuoksi olisi säädettävä, että yhteen ja samaan Amerikan yhdysvaltoihin vietävään makaronivalmisteiden määrään voidaan liittää ainoastaan yksi edellä mainituista todistuksista. (7) Järjestelmän moitteettoman hallinnon varmistamiseksi on tarpeen, että jäsenvaltioiden toimivaltaiset viranomaiset toimittavat komissiolle tarvittavat tilastotiedot. (8) Tässä asetuksessa säädetyt toimenpiteet ovat perustamissopimuksen liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset, sekä katsoo seuraavaa: ON ANTANUT TÄMÄN ASETUKSEN:







1 artikla

1. Vietäessä CN-koodeihin 1902 11 00 ja 1902 19 kuuluvia tavaroita muihin määrämaihin kuin Amerikan yhdysvaltoihin ei oteta huomioon CN-koodeihin 1901 11 00 ja 1902 19 kuuluvina tavaroina olevien viljojen viennille Amerikan yhdysvaltoihin vahvistettua erityistä tukea määritettäessä asetuksen (ETY) N:o 800/1999 18 artiklan 2 kohdan ensimmäisessä alakohdassa tarkoitettua alinta tuen määrää.

2. Kun perustamissopimuksen 23 artiklan 2 kohdassa tarkoitetussa tilanteessa olevia vilja-alan tuotteita käytetään CN-koodeihin 1902 11 00 ja 1902 19 kuuluvien tavaroiden valmistukseen, jossa käytetään myös tiettyjä määriä sisäiseen jalostusjärjestelmään kuuluvia viljoja, mainittujen tavaroiden vienti Amerikan yhdysvaltoihin ei oikeuta vientituen saamiseen mainittujen tuotteiden osalta.

2 artikla

1. Vietäessä CN-koodeihin 1902 11 00 ja 1902 19 kuuluvia tavaroita Amerikan yhdysvaltoihin sen jäsenvaltion, jossa tulliviranomaiset hyväksyvät vienti-ilmoituksen, toimivaltainen viranomainen antaa asianomaisten pyynnöstä todistuksen ”Certificate for the export of pasta to the USA”, jäljempänä ’certificate P2’.

2. Certificate P2, joka sisältää alkuperäiskappaleen ja kolme jäljennöstä, laaditaan liitteessä I olevan mallin mukaiselle lomakkeelle, joka täyttää liitteessä II olevat tekniset edellytykset.

3 artikla

1. Jokaisen jäsenvaltion nimeämä todistuksia myöntävä toimielin myöntää certificate P2:n ja sen jäljennökset. Kukin myönnetty todistus merkitään todistuksia myöntävän toimielimen sille antamalla järjestysnumerolla. Jäljennöksissä on sama järjestysnumero kuin niiden alkuperäiskappaleessa.

2. Todistuksia myöntävä toimielin säilyttää jäljennöksen N:o 3 ja antaa alkuperäiskappaleen ja kaksi muuta jäljennöstä, joiden 9 ruutuun on painettu sen leima liitteen I mallin mukaisesti viejälle, joka esittää ne yhteisön tullitoimipaikassa, kun vienti-ilmoitus Amerikan yhdysvaltoihin hyväksytään.

4 artikla

1. Tämän asetuksen soveltamiseksi asetuksen (EY) N:o 800/1999 5 artiklan 4 kohdassa tarkoitetussa asiakirjassa on oltava kyseisessä kohdassa säädettyjen tietojen lisäksi certificate P2:n järjestysnumero ja antamispäivä.

2. Toimivaltainen viranomainen tekee certificate P2:n alkuperäiskappaleen ja jäljennöksien 10 ruutuun merkinnän siitä, saavatko tavarat tukea vai ei. Edellä 3 artiklan 2 kohdassa tarkoitettu tullitoimipaikka tarkistaa, että asiakirja on asianmukaisesti täytetty, ja painaa leimansa certificate P2:n alkuperäiskappaleen ja jäljennöksien 10 kohtaan.

3. Edellä 1 artiklan 2 kohdassa tarkoitetussa tapauksessa 3 artiklan 2 kohdassa tarkoitettu tullitoimipaikka ei saa leimata certificate P2:ta.

4. Tullitoimipaikka toimittaa certificate P2:n ja jäljennöksen N:o 1 asianomaiselle. Tullitoimipaikka säilyttää tämän asiakirjan jäljennöksen N:o 2.

5 artikla

Vietäessä Amerikan yhdysvaltoihin maksavan toimielimen on huolehdittava tuen maksamisesta, kun yhteisön lainsäädännössä säädetyt yleiset edellytykset täytetään ja kun esitetään lisäksi 4 artiklan 1 kohdassa tarkoitettu asianmukaisesti täytetty asiakirja ja 3 artiklan 2 kohdassa tarkoitetun tullitoimipaikan leimaaman certificate P2:n alkuperäiskappale.

▼M1

6 artikla

1. Jäsenvaltioiden toimivaltaisten viranomaisten on toimitettava komissiolle viimeistään kunkin kuukauden lopussa CN-koodien mukaisesti jaotellut tilastotiedot makaronivalmisteiden määristä, ilmoittamalla erityisesti määrät, jotka saavat vientitukea, sekä määrät, jotka eivät saa vientitukea, ja joiden osalta on annettu todistuksia edellisen kuukauden aikana, seuraavaan osoitteeseen:

Euroopan komissio

Yritys- ja teollisuustoiminnan pääosasto

Perustamissopimuksen liitteeseen I kuulumattomat tavarat

1049 Bruxelles/Brussel

BELGIUM

2. Jos CN-koodeihin 1902 11 00 ja 1902 19 kuuluvien makaronivalmisteiden valmistuksessa käytettyihin vilja-alan perustuotteisiin sovellettava tuki on joko suspendoitu tai suuruudeltaan nolla, jäsenvaltioiden toimivaltaisten viranomaisten ei tarvitse toimittaa 1 kohdassa tarkoitettuja tilastotietoja.

▼B

7 artikla

Kumotaan asetus (ETY) N:o 2723/87.

Viittauksia kumottuun asetukseen pidetään viittauksina tähän asetukseen liitteessä IV olevan vastaavuustaulukon mukaisesti.

8 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

2 artiklan 2 kohdassa tarkoitettu todistuksen malli









LIITE II

Säännökset 2 artiklan 2 kohdassa tarkoitetusta todistuksesta

1. Lomake, jolle ”Certificate for the export of pasta to the USA” laaditaan, painetaan valkoiselle kirjoituspaperille, jossa ei ole mekaanista massaa eikä liimaa, ja joka painaa 40–65 grammaa neliömetriä kohti. Se voidaan myös painaa itsejäljentävälle paperille, jolla on samat ominaisuudet.

2. Lomakkeiden koko on 210 × 297 mm (koko A4).

3. Jäsenvaltioiden on painettava tai painatettava lomakkeet.

4. Jäsenvaltiot voivat englanninkielisen tekstin lisäksi vaatia, että niiden alueella käytetty todistus laaditaan jollakin niiden virallisista kielistä.

5. Alkuperäiskappale ja jäljennökset täytetään joko kirjoituskoneella tai käsin; jälkimmäisessä tapauksessa ne on täytettävä musteella ja painokirjaimin.









LIITE III







Kumottu asetus ja sen muutokset Komission asetus (ETY) N:o 2723/87 (EYVL L 261, 11.9.1987, s. 11) Komission asetus (ETY) N:o 3859/87 (EYVL L 363, 23.12.1987, s. 28) Komission asetus (EY) N:o 1054/95 (EYVL L 107, 12.5.1995, s. 5) Komission asetus (EY) N:o 1713/2006 (EUVL L 321, 21.11.2006, s. 11) ainoastaan 4 artikla









LIITE IV







VASTAAVUUSTAULUKKO Asetus (ETY) N:o 2723/87 Tämä asetus 1 artiklan 1 kohdan johdantolause 1 artiklan 1 kohta 1 artiklan 1 kohdan ensimmäinen luetelmakohta 1 artiklan 1 kohta 1 artiklan 2 kohta 1 artiklan 2 kohta 2–6 artikla 2–6 artikla — 7 artikla 7 artiklan ensimmäinen kohta 8 artikla 7 artiklan toinen kohta — Liite I Liite I Liite II Liite II — Liite III — Liite IV